Ministrstvo za obrambo in Uprava Republike Slovenije za zaščito in reševanje sta izdala na podlagi pobude Kmetijsko gozdarske zbornice Slovenije ter na podlagi 8. in 54. člena Uredbe o metodologiji za ocenjevanje škode (Ur. list RS, št. 67/03, 79/04, 81/06 in 68/08) sklep, da se prične z ocenjevanjem škode na kmetijskih pridelkih zaradi posledic suše v letu 2022.

Vse oškodovance, ki so utrpeli škodo na kmetijskih pridelkih (priznanih kulturah), pozivamo, da do 7. 9. 2022 oddajo obrazec 2, ki ga dobijo v prilogi ali v sprejemni pisarni Občine Kranjska Gora.
 
Oškodovanci izpolnjen obrazec oddajo v sprejemni pisarni občine Kranjska Gora v času uradnih ur, po pošti na naslov Občina Kranjska Gora, Kolodvorska ulica 1b, 4280 Kranjska Gora ali po elektronski pošti na naslov obcina@kranjska-gora.si.  
Obrazec 2 mora obvezno vsebovati naslednje podatke:

Ime in priimek nosilca kmetijskega gospodarstva
Davčna številka nosilca
Naslov nosilca
KMG-MID iz registra kmetijskih gospodarstev. Če KMG-MID ni urejen na datum 31.05.2022, ni upravičen do državne pomoči.
GERK – številka GERK-a
VRSTA KULTURE in ŠIFRA – seznam priznanih kultur iz Uredbe o metodologiji za ocenjevanje škode
POŠKODOVANOST – dejanski odstotek poškodovanosti
POVRŠINA POŠKODOVANE KULTURE – dejanska površina poškodovane kulture v arih v GERK-u
Podpis oškodovanca (2x)
Fotografija v digitalni obliki
